În vederea realizării mobilităţilor studenţeşti din cadrul programului ERASMUS+ pentru anul universitar 2021-2022, vă comunicăm următoarele:

* O chestiune de principiu care trebuie cunoscută de la început de către toţi candidaţii la mobilităţi este aceea că studenţii nu primesc burse Erasmus, ci granturi. Granturile Erasmus trebuie completate şi din alte surse de finanţare, respectiv fonduri ale facultăţii şi contribuţia proprie a studentului, până la atingerea unui total decent pentru traiul într-o anumită ţară.

Astfel consideram necesara o definire mai precisa a termenilor utilizati cu privire la realizarea mobilitatilor in contextul pandemiei COVID-19, deoarece termenul de “mobilitate” este o conventie care in unele situatii difera de intelesul din dictionar; in plus, este necesar sa diferentiem intre termenii „mobilitate” si „activitate”.

**Mobilitatea combinata (blended mobility)** face referire la o activitate de invatare care se realizeaza prin combinarea unei perioade de „mobilitate” in format virtual si perioada de mobilitate propriu-zisa in format fizic (ambele definite mai jos). Posibilitatea de organizare a unei mobilitati combinate implica planificarea inca de la inceput a unei perioade de mobilitate in format virtual corelata obligatoriu cu o perioada de mobilitate in format fizic.

1**. mobilitatea propriu-zisa in format fizic (physical mobility)** este cea pe care un participant o desfasoara in format fizic la institutia/organizatia gazda in conditiile prevazute de programul Erasmus+. Perioada de mobilitate propriu-zisa in format fizic se refera la perioada in care participantul se deplaseaza in tara gazda pentru a urma activitatile de studiu/practica la institutia/organizatia gazda. Pentru perioada de mobilitate in format fizic, participantul poate primi grant de subzistenta si/sau transport din fonduri Erasmus+ ale UE, iar conditia referitoare la durata minima prevazuta in Ghidul Programului Erasmus+ (pentru mobilitatile de studiu: “Minimum duration of a study period is 3 months, or 1 academic term or trimester.”) trebuie sa fie indeplinita.

2. **perioada de „mobilitate” in format virtual (virtual mobility)** se refera la perioada in care un participant se afla in tara de origine si urmeaza activitati de invatare online oferite de institutia/organizatia din tara gazda. Pentru perioada de “mobilitate” in format virtual, participantul **NU** primeste grant de subzistenta sau transport din fonduri Erasmus+ ale UE.

**ATENTIE**: In cazul 1 (mobilitate propriu-zisa in format fizic), activitatile de studiu/practica trebuie sa fie planificate de institutia/organizatia gazda pentru a fi realizate in format fizic sau in format fizic si online (**activitati** combinate/blended activities). Planificarea si realizarea activitatilor strict in format online **nu justifica necesitatea deplasarii participantului catre tara gazda, ca atare participantul NU primeste grant, el se afla in cazul 2**. De aceea, pentru a justifica legal plecarea unui participant catre o alta tara, cu acordarea grantului corespunzator, scrisoarea de invitatie sau acceptare emisa de institutia/organizatia de primire sau alte informari oficiale similar din partea institutiei/organizatiei de primire trebuie sa mentioneze explicit ca activitatile oferite participantului sunt fie in totalitate in format fizic, fie sunt activitati combinate, in care se prevad atat activitati fizice/face-to-face, cat si unele online. Universitatile de trimitere si de primire trebuie sa se asigure ca planificarea mobilitatilor in format fizic (descrise in acest paragraf) respecta aceste principii pentru a nu exista riscul de invalidare in cazul unor verificari sau audituri.

în conformitate cu regulile programului,pentru studenții care efectuează o mobilitate de studiu, granturile lunare sunt fixate în funcție de țara de destinație astfel:

|  |  |  |  |
| --- | --- | --- | --- |
| **Grupul** | **Ţară de destinaţie** | **Nivelul national fixat al grantului (€/luna) / STUDIU** | **Nivelul national fixat al grantului (€/luna) / PLASAMENT** |
| **Grupul 1 de țări** | **Austria, Belgia, Cipru, Danemarca, Grecia, Germania, Finlanda, Franţa, Irlanda, Italia, Islanda, Liechtenstein, Luxemburg, Malta, Marea Britanie, Norvegia, Olanda, Portugalia, Spania, Suedia** | **520 euro** | **720 euro** |
| **Grupul 2 de țări** | **Bulgaria, Croatia, Cehia, Estonia, Letonia, Lituania, Republica Macedonia de Nord, Polonia, Slovacia, Serbia, Slovenia, Ungaria, Turcia** | **470 euro** | **670 euro** |

NOTĂ:

* Pentru studenții cu oportunități reduse (cei care se încadreză în criteriile de pentru obţinerea unei burse sociale), în cazul ca au fost selectați pentru o mobilitate de **studiu** Erasmus, la granturile de mai sus se adaugă **200 Euro/lună.**
* Pentru studenții care efectuează o mobilitate de plasament nu se mai aplica o alta suplimentare in cazul celor cu oportunități reduse.
* **Studenţii cu nevoi special**e pot primi fonduri suplimentare pentru efectuarea mobilității, în funcție de nevoi, fonduri care se acordă pe principiul costurilor reale.

În cadrul unui ciclu de studiu (licență, master și doctorat), studenții pot beneficia de mai multe mobilități de studiu şi practică, a căror durată cumulată să nu depășească 12 luni per ciclu de studiu. **Excepție**: În cazul studenţilor de la Facultatea de Medicină, durata cumulată maximă a mobilităţilor este de 24 de luni per ciclu de licență.

Dosarele de candidatură pentru selecţie trebuie să cuprindă:

* ***Formular de candidatură******(Anexa 5)***
* ***CV Europass*** *în limbă străină*
* ***Scrisoare de intenţie/motivație***
* ***Extras foaie matricolă*** *cu toate rezultatele academice anterioare candidaturii*
* ***Atestat de limbă străină*** *care să certifice cunoaşterea limbii în care studentul va urma cursurile la universitatea gazdă (certificat internaţional/ examen lingvistic la BAC)*

**În cazul în care candidatul nu deţine niciun certificat lingvistic**, Centrul de Limbi Străine al Facultăţii de Litere și Arte va organiza evaluarea lingvistică pentru limbile engleză, franceză și germană pentru viitorii studenți Erasmus+ în vederea obținerii certificatului care atestă nivelul de cunoaștere a limbii respective. **Înscrierile pentru testarea lingvistică** se realizează de către studenți până în data de **05 aprilie 2021,** trimițând un e-mail la Centrul de Limbi Străine al Facultăţii de Litere și Arte, centru.limbistraine@ulbsibiu.ro. **Testul va fi organizat în perioada 07 – 09 aprilie 2021, la Facultatea de Litere și Arte.**

***Testarea se adresează potențialilor candidați care nu dispun de un certificat lingvistic pe care să-l includă la dosarul de candidatură pentru mobilitățile Erasmus+, și această testare lingvistică nu reprezintă componenta lingvistică a interviului de selecție.***

Etapele procesului de selecţie:

* Lunile martie- aprilie 2021:
* Se vor organiza întruniri online pentru diseminarea programului Erasmus la care vor participa foști studenți Erasmus, reprezentanți ai Erasmus Student Network (ESN) Sibiu și reprezentanți ai *Direcției Internaționalizare: Programe, Parteneriate și Promovare, Biroul Erasmus+*, întâlniri ce vor avea ca scop creşterea gradului de cunoaştere al studenţilor cu privire la oportunităţile oferite de programul Erasmus+;
* Se va realiza selecţia candidaţilor, în cadrul fiecărei facultăţi / departament;
* Studentii selectaţi vor fi îndrumați sa contacteze Biroul Erasmus (e-mail: dep.externe@ulbsibiu.ro) de unde vor primi o serie de formulare (ULBS Student Application Form și Learning Agreement) spre a fi completate înainte de plecarea în mobilitate. O procedură asemănătoare va trebui efectuată și la universitatea parteneră. Documentele completate (se regăsesc pe site-ul propriu fiecărui partener) se transmit la universitatea parteneră, de unde candidatul primeşte ulterior scrisoarea de invitaţie;
* Se recomandă organizarea unor întâlniri online de pregătire a beneficiarilor pentru mobilităţi, in urma carora se va atasa dovada participarii beneficiarilor (printscreen-uri, lista prezenta).
* Lunile septembrie 2021 – august 2022:
* se va realiza deplasarea studenţilor către universitatea gazdă, perioada variind în funcţie de structura anului universitar al fiecărei universităţi
* **O atenție deosebită trebuie acordată universităților partenere ale căror termene limită pentru depunerea aplicatiilor este luna aprilie 2020. Vă rugăm să recomandați studenților să consulte web-site-urile universităților la care urmează să aplice, în vederea cunoașterii termenului limită de aplicare.**
* Scrisoarea de invitatie sau acceptare emisa de institutia/organizatia de primire sau alte informari oficiale similar din partea institutiei/organizatiei de primire trebuie sa mentioneze explicit ca activitatile oferite participantului sunt fie in totalitate in format fizic, fie sunt activitati combinate, in care se prevad atat activitati fizice/face-to-face, cat si unele online.